Suomalaisbändi Tuuletarta voi pian kuulla suosikkisarjan trailerissa.

Game of Thrones kuuluu kaikkien aikojen menestyneimpiin televisio-ohjelmiin. Nyt suosikkisarjan tekijät ovat ryhtyneet yhteistyöhön suomalaisen Tuuletar -yhtyeen kanssa. Yhtyeen Alku-kappale tullaan kuulemaan Game of Thronesin trailereilla. Trailereilla mainostetaan pian ilmestyvää DVD-boksia kansainvälisesti. Kyseinen traileri tulee Bafe ' s Factory levy-yhtiön mukaan näkymään ympäri maailmaa televisiossa ja nettimainoksina.

Bafe ' s Factoryn tuottaja Jyri Lehtonen on Tuulettaren suosiosta yhtyeen kanssa innoissaan.

- Kun kerroin Sinille (Koskelainen), kappaleen kirjoittajalle, että tämä olisi mahdollista, häneltä pääsi riemun kiljahdus kuten koko bändiltä, Lehtonen kertoo.

Game of Thrones on yhdysvaltalainen fantasiadraamasarja. Kaikki tuotantokaudet ovat keränneet valtavasti katsojia suoratoistopalvelu HBO:ssa. Kahdeksatta tuotantokautta kuvataan parhaillaan.

Suosikkisarjan ja Tuulettaren yhteistyö alkoi välillisesti Tampereella. Jyri Lehtonen oli Musiikki & Media-tapahtumassa (musiikkialan merkittävin kotimainen ammattilaistapahtuma), jossa oli mahdollisuus soittaa kappaleita ulkomaalaisille music supervisoreille. He suosittelevat sitten omalta osaltaan kappaleita esimerkiksi elokuviin, trailereihin, mainoksiin ja peleihin. Lehtonen soitti läsnäoleville Tuulettaren Alku-kappaleen. Tuolloin kappale sai paljon kehuja, mutta ei vielä mitään konkreettista.

Sitten Lontoosta tuli yhteydenotto, että kiinnostaisiko kappaleen käyttö australialaisessa televisiosarjassa ja hetken päästä, että kiinnostaisiko yhteistyö Game of Thronesin kanssa.

- Kyllä kiinnosti ja sitten asioita alkoikin tapahtua nopealla aikataululla. Olemme kaikki innoissamme, Lehtonen kertoo.

Alku-kappale on Tuulettaren ensimmäiseltä albumilta, joka voitti Etno-Emman. Albumi kantaa nimeä Tules Maas Vedes Taivaal.

Tuuletar on suomalainen Vocal Folk Hop -yhtye. Yhtyeen sävellyksissä kuuluvat esimerkiksi kansanperinne ja globaalit musiikilliset vaikutteet.

Sama teos on myyty myös australialaiseen Wentworth -vankilasarjaan.

Tuulettaren muodostavat Sini Koskelainen, Piia Säilynoja, Johanna Kyykoski ja Venla Ilona Blom.

Yhtye on perustettu vuonna 2012. TUULETAR

Tuulettaren nelikko jakoi Game of Thrones -yhteistyön heti myös Facebook-sivullaan. TUULETAR